Turkmanistonda bepul suv, gaz va elektr toki bekor qilindi

Turkmaniston prezidenti Gurbanguli Berdimuhammedov mamlakatdagi barcha imtiyozlar bekor qilinganini ma’lum qildi, deb xabar berdi “MK.ru”.

Endilikda respublika aholisi gaz, suv va elektr tokidan bepul foydalanmaydi. Mamlakat rahbarining so‘zlariga ko‘ra, bu kabi imtiyozlardan faqatgina aholining ayrim qismlari — rostdan ham ehtiyojmand kimsalar foydalanishi mumkin bo‘ladi.
Prezidentning hisoblashicha, bu kabi tabiiy ne’matlarning barchasini shundayligicha berib yuborish maqsadga muvofiq emas.
Norasmiy ma’lumotlarga ko‘ra, Turkmanistonda ishsizlik 60 foizni tashkil etadi.